open-index/open-wikipedia-markdown huggingface dataset:
ינה ארדאי

**ינה ארדאי** (במקור **פרידמן** עד 1900, בהונגרית: **Erdélyi Jenő**; טנקה, 27 בנובמבר 1881 – סגד, 4 באוקטובר 1971) היה דוקטור לרפואה (MD), פרופסור באוניברסיטה, דוקטור (PhD) למדעי הרפואה (1958).

## קורות חיים
ינה פרידמן נולד במשפחה יהודית כבנם של יאקאב ארדאי (פרידמן), עצמאי ושל בַּבֶּטָה קראוס. הוא השלים את לימודיו באוניברסיטת בודפשט (כיום שמה אוניברסיטת אטווש לוראנד), שם קיבל את התואר ברפואה ב-1905. בשנים 1905–1907, עבד במרפאת האוזניים של אוניברסיטת וינה, שם היה תלמידם של אדם פוליצר יליד הונגריה, מרקוס הייק והנריק נוימן, ולאחר מכן התיישב בסגד. בין 1907 ל-1963 הוא הפך לרופא אף אוזן גרון בבית החולים ובמרפאה בסגד, אחר כך לרופא ראשי ולבסוף ראש מחלקה. בשל יהדותו הוא גורש עם משפחתו למחנה ריכוז במהלך מלחמת העולם השנייה. הוא שרד ולאחר שחזר הביתה קיבל את התוארפרופסור חבר. בשנת 1963 הפך לפרופסור מן המניין באוניברסיטה ופרש מבית החולים באותה שנה, אך המשיך ללמד. הוא עסק בעיקר בסוגיות אבחנתיות וטיפוליות. הישגיו בתחום הטיפול הכירורגי במורסה והיצרות הוושט הם המשמעותיים ביותר. בין 1968 לבין 1971, היה נשיא הכבוד של החברה ההונגרית לרפואת אף אוזן וגרון. הוא גם לקח חלק בחיי קהילת יהודי סגד כאחד ממנהיגי קהילה. רעייתו הייתה וילמה לנדייל, בתם של לאיוש לנדייל ושל פאולינה וינקלר, לה נישא ב-5 באפריל 1913 בסגד.

## עבודותיו העיקריות
* ההשפעה הפיזיולוגית של תרופת ה-mydriaticum (עם אמיל הרמן, בודפשט, 1902)
* ניתוח רדיקלי לאמפיאמה כרונית של סינוסי חלל האף Paranasal sinuses עם הרדמה מקומית והתוויה שלה (רפואה, 1907)
* כמה מקרים של כניסת גוף זר לדרכי הנשימה העליונות והלקחים לגביהם (שבועון רפואי, 1950, 23.)
* האם האינדיקציות הנוכחיות לכריתת שקדים נכונות? (שבועון רפואי, 1962, 7)

## פרסים והוקרה
* מדליית הצטיינות בעבודה (1955)
* דיפלומה זהב (1955)
* מדליית יובל לציון 50 שנות פעילות בית החולים הציבורי (1957)
* הרופא המצוין (1958)
* נשיא כבוד של האגודה המדעית של רופאי אף אוזן גרון (1958)
* חבר כבוד תורשתי בוועדת העורכים של אוזן גרון (1958)
* מועמד למדעי הרפואה (1958)
* פרופסור כבוד באוניברסיטה של SZOTE (1965)
* דיפלומה של יהלום (1965)
* דיפלומה של ברזל (1970)

## לקריאה נוספת
* Adatai a Petőfi Irodalmi Múzeum katalógusában (נתוניו במאגר המוזיאון הספרותי פטפי)
*  (אלכסנדר אמד: זוכרים את פרופסור ד"ר ינה ארדאי) דרוש מינוי
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)
* (יוז'ף סבון: פרופסור ד"ר ינה ארדאי) דרוש מינוי.

## הערות שוליים

קטגוריה:רופאים יהודים הונגרים
קטגוריה:רופאי אף אוזן גרון יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אסירים במחנות ריכוז
קטגוריה:ניצולי השואה: הונגריה
קטגוריה:הונגרים שנולדו ב-1881
קטגוריה:הונגרים שנפטרו ב-1971
דקוטה לותר

**דקוטה לותר** (באנגלית: **Dakota Luther**; נולדה ב-7 בנובמבר 1999) הוא שחיינית אמריקאית, אלופת העולם בבריכת 25 מטר (מלבורן 2022) במשחה ל-200 מטר פרפר.

## ביוגרפיה
לותר נולדה וגדלה באוסטין, טקסס. אמה, ויטני הדג'פאת', הייתה שחיינית מצטיינת, סגנית אלופה אולימפית (אטלנטה 1996) במשחים ל-100 מטאר גב ול-200 מטר גב. היא מתאמנת באוניברסיטת ג'ורג'יה.

### 2017
באליפות העולם שנערכה בבודפשט, הונגריה בסוף יולי 2017 סיימה במקום 15 במשחה ל-200 מטר פרפר בתוצאה של 2:09.55 דקות. בשלב המוקדמות היא קבעה תוצאה של 2:08.86 דקות ועלתה לשלב חצי הגמר מהמקום העשירי.

### 2019
באוניברסיאדה שנערכה בנאפולי, איטליה ב-2019 היא זכתה ב-3 מדליות, 2 זהב ו-1 כסף. מדליות זהב, במשחה ל-200 מטר פרפר (2:07.92 דקות) ובמשחה שליחות 4x100 מטר מעורב ומדליית כסף במשחה ל-100 מטר פרפר (58.82 שניות).

### 2022
#### אלופת עולם בבריכת 25 מטר
באליפות העולם בבריכת 25 מטר שנערכה במלבורן, אוסטרליה ב-15 בדצמבר זכתה במדליית זהב במשחה ל-200 מטר פרפר בתוצאה של 2:03.37 דקות, לפני האלי פליקינר מארצות הברית (2:03.78 דקות) ואליזבת דקר מאוסטרליה (2:03.94 דקות).

## שיאים אישיים
### בריכה אולימפית
* 100 מטר פרפר: 58.48 שניות (2019)
* 200 מטר פרפר: 2:07.76 דקות (2019)

### בריכת 25 מטר
* 200 מטר פרפר: 2:03.37 דקות (2022)

### בריכת 25 יארד
* 100 יארד פרפר: 51.99 שניות (2020)
* 200 יארד פרפר: 1:52.04 דקות (2021)

## ראו גם

## קישורים חיצוניים

קטגוריה:אמריקאים ילידי טקסס
קטגוריה:אוסטין: אישים
קטגוריה:שחייניות פרפר אמריקאיות
קטגוריה:אלופות האוניברסיאדה: שחייניות
קטגוריה:אלופות עולם בשחייה
קטגוריה:טקסס: שחיינים
קטגוריה:אמריקאיות שנולדו ב-1999
קטגוריה:אמריקאים שנולדו ב-1999
אם הייתי צריכה

**אם הייתי צריכה** הוא סינגל של הזמרת-יוצרת הישראלית אודיה, שיצא לאור ב-25 בנובמבר 2021. אודיה כתבה והלחינה את השיר, והוא הופק על ידי משה בן אברהם ואופק יקותיאל.

## הצלחה מסחרית
במצעד הרשמי של גלגלצ, הגיע השיר למקום השביעי ובהעשירייה הגיע למקום השלישי. בשירות הסטרימינג ספוטיפיי, זכה השיר להצלחה מתונה בצאתו והגיע בבכורה למקום ה-171 במצעד השבועי בישראל, עם 30,890 השמעות שצבר באותו השבוע. בסופו של דבר, הגיע השיר בשיאו למקום השביעי במצעד במרץ 2022, ובסיכום השנתי של הפלטפורמה לשנת 2022 הגיע למקום ה-11. בסיכום השנתי של אפל מיוזיק, הגיע השיר למקום החמישי.

בגלגלצ, הצליח השיר להגיע למקום ה-35 במצעד השנתי שערכה התחנה. השיר נכנס גם למצעד העשירייה השנתי של כאן גימל במקום ה-17.

## וידאו קליפ
הווידאו קליפ של השיר יצא לצד הסינגל עצמו ב-25 בנובמבר 2021. נכון לדצמבר 2022, לקליפ למעלה מ-14.4 מיליון צפיות.

## מיקומי שיא

## הערות שוליים

קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים על בכי
קטגוריה:שירים על כאב לב
קטגוריה:סינגלים בהוצאת ארומה מיוזיק
אינטלקטוערס

"**אינטלקטוערס**" הוא סינגל של הזמרת-יוצרת הישראלית אודיה, שיצא לאור ב-19 ביולי 2022, כחמישה ימים לאחר שירה, "בימים ההם", באמצעות חברת התקליטים הליקון ארומה מיוזיק. את השיר כתבה אודיה עצמה, והלחינה אותו לצד צמד המפיקים Triangle, שגם הפיקו את השיר. שם השיר הוא הלחם בסיסים של המילים "אינטלקטואל" - אדם העוסק בפעילות שכלית או רוחנית מגוונת מתוך ערכיות ו"ערס" - אדם בעל אופי עברייני, נטייה לאלימות ולשון עילגת.

ב-13 ביוני 2023 הוציאה אודיה את השיר "אינטלקטוערסית", שנתפס כתשובה הנשית לשיר.

## קבלה ביקורתית
השיר התקבל באופן חיובי על ידי מבקרי המוזיקה. בן שלו מהארץ, בהתייחס לתוכן של השיר, טען כי "מנטליות החצי־חצי הזאת, והבחירה להרכיב את פאזל העצמי אחרת בכל שיר, יוצרות סביב אודיה עניין וציפייה לשמוע מה תעשה בשיר הבא". דודי פטימר ממעריב אונליין העניק גם הוא ביקורת חיובית לשיר, ושיבח את "הבחירה של היוצרת להציג גם את הצדדים הפחות מושלמים שלה, השריטות והחסרונות".

## הצלחה מסחרית
השיר זכה להצלחה רבה בתחנות הרדיו, כשבמצעד העברי השבועי של חברת מדיה פורסט, נכנס השיר למקום התשיעי, עם 87 השמעות בתחנות הרדיו בשבוע הראשון לצאתו. באוקטובר, הגיע השיר לשיאו במקום הרביעי, עם 85 השמעות. גם במצעד הרשמי של גלגלצ הגיע השיר למקום הרביעי, ובמצעד העשירייה של כאן גימל הגיע השיר למקום השני.

גם בשירותי הזרמת המוזיקה זכה השיר להצלחה, כשנכנס למקום ה-32 במצעד השבועי הישראלי של ספוטיפיי עם 73,434 השמעות, ובשיאו הגיע למקום השישי בנובמבר, עם 171,700 השמעות באותו השבוע. בסיכום שנת 2022 שערך השירות, הגיע השיר למקום ה-59. בסיכום השנתי של אפל מיוזיק, הגיע למקום ה-28.

## מיקומי שיא

## הערות שוליים

קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שהופקו על ידי Triangle
קטגוריה:שירים עם כפל לשון
קטגוריה:סינגלים בהוצאת הליקון ארומה מיוזיק
נחל עובדיה

**נַחַל עובדיה** (בערבית: ואדי עבדאללה) הוא נחל אכזב היורד במדרונו המערבי של הר הכרמל. אורכו של הנחל הוא כ-3.2 ק"מ.

נחל זה הוא הארוך מבין הנחלים בעיר חיפה.

## תיאור כללי
נחל עובדיה הוא הארוך בגיאיות המערביים היורדים מרכס הכרמל לים בתחום חיפה, הוא מתחיל ממול לבית בירם בכניסה לשכונת רמת גולדה, ובהמשך מתפתל בין השכונות דניה ורמת בגין ויוצא לעיר טירת הכרמל ומשם נשפך לים.

שמו של נחל עובדיה הוא תרגום השם הערבי (ואדי עבדאללה), אך ניתן למצוא קשר גם ל"עובדיהו אשר על הבית", בכיר בממשל אחאב מלך ישראל המוזכר בתחילת פרשיית אליהו ונביאי הבעל – שהתרחשה בכרמל (מלכים א' פרק י"ח).
בסוף המסלול נמצאות גם "מערות עובדיה" מעל טירת הכרמל מהן ניתן לראות את הים ואת העיר וגם את חוף הכרמל ומערב חיפה, במערות אלו התגלו שרידים פרה-היסטוריים לפיהם ניתן לראות כי חי בהם האדם הקדמון.

עד 2013 היה הנחל מוזנח ובעל אשפה רבה, באותה שנה התנדבו תלמידי בית הספר הריאלי העברי בחיפה ואנשי העירייה לטפל בו והוא שוקם בהדרגה. החל משנת 2015, השביל העובר בנחל הוא חלק מתוואי שביל ואדיות חיפה.

## צמחיית הנחל
בנחל צומחים פטל, חרוב מצוי, כליל החורש, לבנה רפואי ועוד.
בסוף הנחל הוא נפגש עם נחל עמירם ונחל נדר מהשכונות השכנות בחיפה.

## ראו גם
* נחל עמירם
* נחל נדר
* בית בירם

## קישורים חיצוניים
* נחל עובדיה, באתר עמוד ענן
* נחל עובדיה, באתר משרד החינוך

עובדיה
קטגוריה:רובע רמות הכרמל
קטגוריה:אחוזת שמואל
קטגוריה:חיפה: אטרקציות
ברנט גלפי

**ברנט גלפי** (באנגלית: **Brent Ghelfi**; נולד במאי 1966) הוא סופר אמריקאי של ספרות למבוגרים, מסתורין, מותחן, ספרות פשע, מתח וריגול. הוא כתב סדרת ספרי המסתורין על אלכסיי וולקובוי, גנגסטר וסוכן חשאי של צבא רוסיה. ברנט הוא עורך דין במקצועו.

## ביוגרפיה
ברנט הוא בוגר המכללה למשפט על שם ג’יימס רוג’רס מאוניברסיטת אריזונה (1987) והוא גם בעל תואר במינהל עסקים (1984). לאחר סיום הלימודים הוא החל בקריירה בתחום המשפטים ועסקים.

בשנים 2007–2011 כתב מספר ספרי מותחן, בהם הדמות הראשית היא של גנגסטר רוסי בשם אלכסיי ״וולק״ וולקובוי, כשהספר הראשון בסדרה ״המשחק של וולק״ תורגם לעברית על ידי אסתר קלשטיין בהוצאת כנרת וזמורה ביתן. הסדרה כוללת ארבעה רומנים, כולם ספרי מתח המתרחשים ברוסיה של ימינו. הם תורגמו לשמונה שפות ואף התקיימו דיונים על מנת להפיק עיבוד קולנועי. ״המשחק של וולק״ היה מועמד על ידי כותבי המתח הבינלאומיים לרומן הביכורים הטוב ביותר לשנת 2007 ועל ידי מגזיני Mystery News ו-Deadly Pleasures לפרס בארי לספר המתח הטוב ביותר. הרומנים נכתבו בהשראת טיולים שעשה לרוסיה במהלך שנות ה־90.

לאחר כתיבת ספרי הסדרה, חזר גלפי לעסקים.

## חיים אישיים
הוא נשוי ויש לו שני ילדים. חי עם משפחתו בפניקס, אריזונה שבארצות הברית.
## ספריו
* המשחק של וולק (Volk's Game), בהוצאת Henry Holt משנת 2007. תורגם לעברית ב־2009.
* Volk's Shadow, בהוצאת Henry Holt 2008
* The Venona Cable, 2009
* The Burning Lake, 2011
## קישורים חיצוניים
* 

* ספרים של ברנט גלפי
* מידע על הסופר
* 

קטגוריה:סופרי מתח ואימה אמריקאים
קטגוריה:עורכי דין אמריקאים במאה ה-20
קטגוריה:בוגרי אוניברסיטת אריזונה
קטגוריה:אמריקאים שנולדו ב-1966
ויטני הדג'פאת'

**ויטני לין הדג'פאת**' (באנגלית: **Whitney Lynn Hedgepeth**; נולדה ב-19 במרץ 1971) היא שחיינית עבר אמריקאית. היא סגנית אלופה אולימפית (אטלנטה 1996) במשחה ל-100 מטר גב ול-200 מטר גב. אלופת עולם (פרת' 1991) במשחה שליחות 4x100 מטר חופשי.

## ביוגרפיה
הדג'פאת' נולדה וגדלה בשארלוטסוויל, וירג'יניה. היא התאמנה באוניברסיטת פלורידה (1989–1990) בהדרכתו של רנדי ריס ובאוניברסיטת טקסס (1992–1994) בהדרכתה של ג'יל סטרקל.

### 1987
ב שנערכו באינדיאנפוליס, אינדיאנה באוגוסט 1987 היא זכתה בשתי מדליות, זהב וכסף. מדליית זהב במשחה שליחות 4x200 מטר חופשי ומדליית כסף במשחה ל-200 מטר חופשי בתוצאה של 2:02.06 דקות, אחרי סילביה פול מקוסטה ריקה (2:00.02 דקות).

### 1988
באולימפיאדת סיאול (1988) היא סיימה במקום שמיני במשחה ל-200 מטר מעורב אישי בתוצאה של 2:17.99 דקות. בשלב המוקדמות היא קבעה תוצאה של 2:17.45 דקות ועלתה שמינית למשחה הגמר.

### 1991
#### מדליית זהב באליפות עולם במשחה שליחות
באליפות העולם שנערכה בפרת', אוסטרליה בינואר 1991 זכתה במדליית זהב במשחה שליחות 4x100 מטר חופשי ביחד עם ניקול הייזלט, ג'ולי קופר וג'ני תומפסון בתוצאה של 3:43.26 דקות, לפני גרמניה (3:44.37 דקות) והולנד (3:45.05 דקות).

באליפות הפאן פסיפיק בשחייה שנערכה באדמונטון, קנדה באוגוסט אותה שנה היא זכתה בשתי מדליות זהב במשחה שליחות 4x100 מטר חופשי ו-4x200 מטר חופשי.

### 1993
באוניברסיאדה שנערכה בבאפלו ביולי 1993 היא זכתה ב-4 מדליות, 2 זהב, 1 כסף ו-1 ארד. מדליות זהב במשחה ל-200 מטר גב ובמשחה שליחות 4x100 מטר חופשי, מדליית כסף במשחה ל-200 מטר חופשי ומדליית ארד במשחה ל-200 מטר מעורב אישי.

### 1995
באליפות הפאן פסיפיק שנערכה באטלנטה, ג'ורג'יה ב-1995 היא זכתה במדליית ארד במשחה ל-200 מטר גב בתוצאה של 2:11.95 דקות.

### 1996
#### סגנית אלופה אולימפית
באולימפיאדת אטלנטה (1996) זכתה ב-3 מדליות, 1 זהב ו-2 כסף. מדליית זהב לאחר ששחתה בשלב המוקדמות במשחה שליחות 4x100 מטר מעורב, כשחיינית ראשונה היא קבעה תוצאה של 1:01.45 דקות, תוצאה טובה יותר מבת' בוטספורד ששחתה בשלב הגמר. מדליות כסף, במשחה ל-100 מטר גב בתוצאה של 1:01.47 דקות, אחרי בת' בוטספורד (1:01.19 דקות) ולפני מריאן קריל מדרום אפריקה (1:02.12 דקות) ובמשחה ל-200 מטר גב בתוצאה של 2:11.98 דקות, אחרי קריסטינה אגרסגי מהונגריה (2:07.83 דקות) ולפני קאתלין רונד מגרמניה (2:12.06 דקות).

## חיים אישיים
הדג'פאת' היא אמה של דקוטה לותר, אלופת העולם בבריכת 25 מטר (מלבורן 2022) במשחה ל-200 מטר פרפר.

## קישורים חיצוניים

קטגוריה:אמריקאים ילידי וירג'יניה
קטגוריה:שחייניות מעורב אישי
קטגוריה:שחייניות גב אמריקאיות
קטגוריה:שחייניות חופשי אמריקאיות
קטגוריה:שחייניות באולימפיאדת סיאול (1988)
קטגוריה:שחייניות באולימפיאדת אטלנטה (1996)
קטגוריה:אלופות אולימפיות אמריקאיות: שחייה
קטגוריה:אלופות עולם בשחייה
קטגוריה:אלופות האוניברסיאדה: שחייניות
קטגוריה:וירג'יניה: שחיינים
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
שלמה כהן (שגריר)

**שלמה כהן** (נולד ב-15 ביוני 1941) הוא דיפלומט ישראלי ושגריר ישראל בוונצואלה לשעבר.

## ביוגרפיה
כהן נולד ב-1941. הוא למד מדעי המדינה ומזרחנות באוניברסיטה העברית בירושלים ועשה שם דוקטורט במדעי המדינה ובהיסטוריה בנוסף לעברית, הוא דובר אנגלית, צרפתית וספרדית.

### קריירה במשרד החוץ
כהן החל בקריירה הדיפלומטית שלו ב-1965, שהצטרף לשירות משרד החוץ. בין 1965 ל-1968 הוא היה חלק מצוות השגרירות הישראלית בנפאל, בין 1968 ל-1974 הוא היה סגן הנספח הכלכלי במקסיקו. 12 שנים לאחר מכן, ב-1986 הוא מונה לתפקיד שגריר ישראל בהונדורס, ושימש בתפקיד זה עד 1990. ב-1993 מונה כהן לתפקיד שגריר ישראל בגואטמלה ובמקביל שגריר בניקרגואה והונדורס. מ-2003 הוא שגריר ישראל בוונצואלה במקביל היה שגריר ישראל בטרינידד וטובגו, סורינאם, ברבדוס וגיאנה.

עם זאת, כ-5 שנים לאחר כניסתו לתפקיד החלו היחסים בין ישראל לוונצואלה להתדרדר, בעיקר בעקבות מבצע עופרת יצוקה, שהתנהל באותה תקופה בשטחי רצועת עזה. ב-6 בינואר 2009 טען נשיא ונצואלה, הוגו צ'אווס כי ישראל מבצעת שואה בפלסטינים, באותו היום הכריז משרד החוץ של ונצואלה כי הוא רואה את פעולות ישראל ברצועת עזה כ"טרור" והכריז על גירושו של כהן מהמדינה לאלתר. כהן נאלץ לעזוב את המדינה ולטוס לגרמניה.

## הערות שוליים

קטגוריה:שגרירי ישראל בוונצואלה
קטגוריה:שגרירי ישראל בגואטמלה
קטגוריה:שגרירי ישראל בהונדורס
קטגוריה:שגרירי ישראל בניקרגואה
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1941
פסטיבל הזמר והפזמון 2013

**פסטיבל הזמר והפזמון 2013** הייתה תחרות שירים ששודרה ב-31 בינואר 2013, בניסיון נוסף לשחזר את פסטיבל הזמר והפזמון, לאחר שהתקיימו תחרויות בשנים 2000 ו-2001.

הפסטיבל שודר בשידור חי בערוץ הראשון וברשת ג' מהיכל התיאטרון בקריית מוצקין, בהנחיית אורי גוטליב. בקטעי המעבר בין השירים הופיעו יעל פוליאקוב ואילן פלד. בחלק האומנותי, הופיעו אנסמבל ציפורלה ואסתר עופרים, שזכתה בשני המקומות הראשונים בפסטיבל בשנת 1961.

השיר שזכה בתחרות היה "תחזרי" בביצועו של פאר טסי, אותו יצר יחד עם דודו מתנה לזכרה של תאיר ראדה. השיר יצא לאחר מכן גם כסינגל והופיע באלבום הבכורה של טסי.

לתחרות הוגשו למעלה מ-600 שירים. לזוכה הוענק פרס מפעל הפיס לעידוד היצירה המקורית על סך 100,000 ש"ח.

## השירים המשתתפים

## קישורים חיצוניים
* פסטיבל הזמר והפזמון תשע"ג, באתר הפרות תוצרת הארץ

## הערות שוליים

קטגוריה:2013 במוזיקה
קטגוריה:2013 בישראל
2013
Boyz II Men

**Boyz II Men**, הידועים גם כ-**B2M**, הם הרכב מוזיקלי אמריקאי מפילדלפיה, פנסילבניה, הידוע בעיקר בזכות בלדות רגשיות והרמוניות א-קפלה. ההרכב הוא שלישייה המורכבת מזמר הבריטון נתן מוריס לצד זמרי הטנור וואניה מוריס ושון סטוקמן. במהלך שנות ה-90, זכה ההרכב לתהילה במוטאון רקורדס כרביעייה, שכללה את הבסיסט מייקל מקארי, שעזב את ההרכב ב-2003, עקב בעיות בריאות שאובחנו בסופו של דבר כטרשת נפוצה. במשך כל שנות פעילותה, מכרה הלהקה למעלה מ-25 מיליון אלבומים רק בארצות הברית, והיא אחת הלהקות הנמכרות ביותר בעולם.

## היסטוריה
ההרכב זכה לראשונה להצלחה בינלאומית במהלך שנות ה-90, עם צאתם של הסינגלים "Motownphilly" ו-"It's So Hard to Say Goodbye to Yesterday", שהגיעו לחמישייה הפותחת בארצות הברית בשנת 1991. הסינגל שלהם "End of the Road", שיצא לאור ב-1992, הגיע למקום הראשון בבילבורד הוט 100 וזכה להצלחה בינלאומית, תוך שנכנס לעשירייה הפותחת במצעדים רבים ברחבי העולם. השיר קבע שיא ושהה במקום הראשון במצעד למשך 13 שבועות. ההרכב שבר את השיא עם השירים "I'll Make Love to You" ו-"One Sweet Day" (עם מריה קארי), ששהו במקום הראשון 14 שבועות כל אחד. "I'll Make Love to You" עמד בראש המצעדים באוסטרליה במשך ארבעה שבועות וזכה להצלחה בינלאומית.

כתוצאה מכך, נמנה ההרכב עם האליטה של תעשיית המוזיקה, בהתייחס לזמן שהייה במקום הראשון בהיסטוריה של בילבורד עם 50 שבועות מצטברים. הם מדורגים במקום השישי אחרי דרייק, הביטלס, ריהאנה, אלביס פרסלי ומריה קארי. יתר על כן, כאשר "On Bended Knee" החליף את "I'll Make Love to You" במקום הראשון במצעד, הפך ההרכב לאמנים השלישיים בהיסטוריה, אחרי הביטלס ופרסלי, שהחליפו את עצמם בראש מצעד הבילבורד הוט 100. הישגים אלו הספיקו כדי לזכות את ההרכב בהכרה כלהקת הבנים הגדולה ביותר של מגזין בילבורד בין 1987 ל-2012. ההרכב זכה בארבעה פרסי גראמי.

נכון ל-2022, ממשיך ההרכב להופיע ברחבי העולם כשלישייה, ואלבום האולפן האחרון שלהם, *[[Under the Streetlight]]*, יצא ב-2017.

בנובמבר 2024 פורסם כי הלהקה תזכה לסרט ביוגרפי. בנוסף, מתוכנן גם סרט דוקומנטרי על עליית הלהקה והשפעתה בשנות ה-90 וה-2000 ועל המשך הצלחתם כיום. חברי הלהקה ישמשו כמפיקים בפועל.

## דיסקוגרפיה
### אלבומי אולפן
* 1991: *[[Cooleyhighharmony]]*
* 1993: *[[Christmas Interpretations]]*
* 1994: *[[II (אלבום של Boyz II Men)|II]]*
* 1997: *[[Evolution (אלבום של Boyz II Men)|Evolution]]
* 2000: *Nathan Michael Shawn Wanya*
* 2002: *Full Circle*
* 2004: *Throwback, Vol. 1*
* 2005: *Winter/Reflections*
* 2006: *The Remedy*
* 2007: **
* 2009: *Love*
* 2010: **
* 2011: *Twenty*
* 2014: *Collide*
* 2017: *Under the Streetlight*

===אלבומי אוסף===
* 1995: *The Remix Collection*
* 1996: *Extras*
* 2000: *The Ballad Collection*
* 2001: **
* 2003: *20th Century Masters – The Millennium Collection: The Best of Boyz II Men*
* 2009: *Best Selection*
* 2005: *The Best of Boyz II Men: Green Series*
* 2011: *End of the Road – The Collection*
* 2013: *Icon''

## קישורים חיצוניים

* 

* 

## הערות שוליים

קטגוריה:הרכבים מוזיקליים
קטגוריה:שלישיות מוזיקליות
קטגוריה:רביעיות מוזיקליות
קטגוריה:להקות אמריקאיות
קטגוריה:להקות בנים
קטגוריה:להקות זוכות פרס גראמי
קטגוריה:זוכי פרס המוזיקה האמריקאית
קטגוריה:זוכי פרס המוזיקה של בילבורד
קטגוריה:להקות שהוקמו בשנת 1988
יעקב שוורצמן

פרופסור **יעקב שוורצמן** (Yakov Schwartzman, Яков Самойлович Шварцман), (1880-1942), היה רופא יהודי אוקראיני - סובייטי, מומחה בקרדיולוגיה. נרצח על ידי הנאצים יחד עם 72 אנשי צוות של המכון ללימודי רפואה גבוהה בסטברופול יחד עם בני משפחתם ב-20 בספטמבר 1942.

## קורות חיים
נולד בעיר באלטה (האימפריה הרוסית) בשנת 1880 לזוג יהודי, שמואל וברטה שוורצמן, למד רפואה בוורשה וסיים את לימודיו בשנת 1903.

בשנת 1910 נישא לחנה (אנה) ילידת שנת 1890 בניקולייב (Nikolaev), בת לליאון ויוליה גולברג, לזוג היו שני בנים, ליאון (1911-1982) ושמואל (1924-1982).

פרופסור שוורצמן, עבד במספר מוסדות רפואיים באודסה והחל מ-1922 ועד 1941 שימש כפרופסור לתרפיה בבית הספר האוניברסיטאי באודסה. שוורצמן פרסם יותר מ־70 מאמרים בכתבי עת מקצועיים במערב ובבית המועצות. פיתח תרופה בשם "מיאול" (Miol) שנמכרה בהצלחה ברחבי ברית המועצות. התווית התרופה היא כנגד מחלות הקשורות בשריר הלב. ב-1932 הוזמן לשאת הרצאה בויסבדן (גרמניה) בכנס היובל של איגוד רופאים פנימיים של גרמניה.

ליעקב, היו שני אחים, מיכאל וגרגורי, שניהם היו רופאים במקצועם, האחרון שהיה מיקרוביולוג היה מעומד לפרס נובל על גילוי Shwartzman Phenomenon.

שוורצמן ואשתו התגוררו באודסה יחד עם ילדיהם, שם היה במשך יותר מעשרים שנה ראש הקתדרה לתרפיה.
ממוזער|התרופה מיול משמשת לטיפול במחלות שריר הלב

## במלחמת עולם השנייה
ב־22 ביוני 1941 עם תחילת מבצע ברברוסה פלשו הכוחות הגרמנים לברית המועצות, רבבות מיהודי אוקראינה ובלארוס החלו במסע הבריחה מזרחה במטרה להתרחק מהגבולות המערביים. רבים מהם הגיעו עד לסיביר. עשרות אלפים מתוכם פנו לאזור הקווקז בתקווה שהגרמנים לא יגיעו לשם. פרופ' שוורצמן, שלא האמין לתעמולה ששודרה ברדיו הסובייטי שעדכן על פלישת הגרמנים, לא התפנה ביחד עם משפחתו כרוב האוכלוסייה היהודית מזרחה, לכיוון פנים ברית המועצות. הוא ומשפחתו יחד עם כשלושת אלפים מהפליטים הגיעו לעיירה סטברופול, שם שכן המכון ללימודי רפואה גבוהה. מתוך אותה קבוצת פליטים היו מספר מרצים אשר הגיעו מהמכון לרפואה של דנייפרופטרובסק. ביניהם היו מרצים מכובדים מתחומי רפואה מגוונים. המכון ללימודי רפואה גבוהה קביל מרצים אלו בזרועות פתוחות. בין המרצים החדשים נמנה גם פרופ' יעקב שוורצמן.

ב־3 באוגוסט 1942 נכבשה סטברופול, בידי ארמיית הפאנצר הראשונה של הכוחות הגרמניים. בדומה לדפוס הפעולה של הנאצים בכל עיר שנכבשה על ידם בצפון הקווקז, גם בסטברופול החלו הגרמנים מיד בהשמדת היהודים, וזאת בעזרת חלק מהתושבים המקומיים.

לפני כיבוש העיר על ידי הנאצים פרופ' שוורצמן ציווה על ילדיו, שמואל וליאון, להצטרף לחיילים הנסוגים ולברוח בעוד הוא ואשתו נשארו בעיר. כך חיי הילדים ניצלו.

שוורצמן ואשתו אנה נרצחו על ידי הנאצים יחד עם 72 אנשי צוות של המכון ללימודי רפואה גבוהה בסטברופול יחד עם בני משפחתם ב-20 בספטמבר 1942 ונקברו בקבר משותף ליד היער.

## הערות שוליים

קטגוריה:רופאים יהודים בשואה
קטגוריה:רופאים יהודים אוקראינים
קטגוריה:קרדיולוגים יהודים
קטגוריה:רופאים שנספו בשואה
קטגוריה:ילידי 1880
קטגוריה:נפטרים ב-1942
בטי דובאל

**אליזבת "בטי" דובאל ווב** (באנגלית: **Betty Duvall**, 1845 - 3 ביולי 1891) הייתה מרגלת של הקונפדרציה במהלך מלחמת האזרחים האמריקאית.

## ביוגרפיה
אליזבת "בטי" דובאל תושבת וושינגטון די.סי., הייתה בתם של אלי דובאל האב ושרה (לבית תומפסון) דובאל.

למרגלת רוז אוניל גרינהאו הייתה רשת של אנשים שפעלו עבורה. דובאל, בת ה-16, הייתה אחת מהם. גרינהאו נתנה לדובאל פתק מקודד על תוכנית האיחוד לקרב מנאסס (או בול ראן) הראשון. דובאל הייתה אמורה למסור אותו לגנרל פ.ג.ט. בורגארד. ב-9 ביולי 1861 היא התחפשה לנערת שוק כפרית, עזבה את העיר, לבדה, על עגלת חווה ולנה לילה באחד המטעים בדרך. למחרת המשיכה ברכיבה על סוס לבית המשפט בכפר פיירפקס שם ישב הפיקוד הבכיר של הקונפדרציה. דובאל פגשה את עוזרו של בורגארד ומסרה לו את ההודעה שאותה נשאה בתוך שערה האסוף. מההודעה נודע לבורגארד כי התקיפה תתבצע תוך שבוע. האזהרה המוקדמת הובילה לניצחון הקונפדרציה בקרב הראשון של בול ראן. מאוחר יותר דובאל המשיכה לרגל למען הקונפדרציה, ולאחת ממשימותיה הביאה את בן דודה.

היא נישאה לג'ון קונברס ווב ונולדו להם שלושה ילדים.
שמאל|ממוזער| קבר דובאל בבית הקברות אוק היל
דובאל נפטרה ב-3 ביולי 1891. היא נקברה בבית הקברות אוק היל בוושינגטון די.סי.

## קישורים חיצוניים

* 

## הערות שוליים

קטגוריה:אמריקאים ילידי וושינגטון די. סי.
קטגוריה:אמריקאים ממוצא צרפתי
קטגוריה:מרגלות
קטגוריה:מרגלים שריגלו למען ארצות הברית
קטגוריה:מלחמת האזרחים האמריקנית
קטגוריה:קונפדרציית המדינות של אמריקה
קטגוריה:אמריקאיות שנולדו ב-1845
קטגוריה:אמריקאים שנולדו ב-1845
קטגוריה:אמריקאיות שנפטרו ב-1891
קטגוריה:אמריקאים שנפטרו ב-1891
עטרה פריש

**עטרה פריש** (נולדה ב-9 בספטמבר 1986) היא במאית ותסריטאית ישראלית. זוכת פרס האקדמיה הישראלית לטלוויזיה.

## ביוגרפיה
עטרה פריש למדה בבית הספר לקולנוע וטלוויזיה ע"ש סטיב טיש באוניברסיטת תל אביב.

במהלך לימודיה ביימה פריש שני סרטים קצרים, **אחותי היפה (2014)** ומכתב אהבה למ"מ שלי (2018). הסרט **מכתב אהבה למ"מ שלי** זכה בציון לשבח בפסטיבל טרייבקה ובהמשך נמכר לשידור ב-HBO.

בשנים 2015-2018 ניהלה והפיקה את הפסטיבל הבינלאומי לסרטי סטודנטיות וסטודנטים תל-אביב. במסגרת תפקידה כמנהלת הפסטיבל, יזמה פריש את הקמת T-Port, פלטפורמה אינטרנטית לקידום ולהפצה של סרטי סטודנטים.

באפריל 2021 עלתה לשידור סדרת הדרמה הקומית **[[המפקדת]]** אותה יצרה פריש יחד עם ניר ברגר. הסדרה שודרה בתאגיד השידור הישראלי כאן 11.

במרץ 2022 זכתה המפקדת בעשר קטגוריות של פרס האקדמיה הישראלית לטלוויזיה, ביניהן זכתה פריש בפרס על התסריט הטוב ביותר בשותפות עם התסריטאי ניר ברגר.

## חיים אישיים
חברת קבוץ מזרע בעמק יזרעאל .

אמא לשלושה ילדים.

## פילמוגרפיה
### טלוויזיה
*המפקדת 2021, סדרה - תסריט ובימוי.
*כל האימהות משקרות, 2026, סדרה - בימוי.

### קולנוע
*מכתב אהבה למ"מ שלי 2017, סרט קצר - תסריט ובימוי.
*אחותי היפה 2014, סרט קצר - תסריט ובימוי.

## קישורים חיצוניים

## הערות שוליים

קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:במאים ישראלים
קטגוריה:תסריטאים ישראלים
קטגוריה:במאיות טלוויזיה ישראליות
קטגוריה:מזרע: אישים
קטגוריה:ישראליות שנולדו ב-1986
קטגוריה:ישראלים שנולדו ב-1986
צ'אבוי

**צ'אבוי** (בהונגרית: **Csávoly**) הוא כפר בנפת באיה שבמחוז באץ'-קישקון בדרום־מזרח הונגריה. עד ל הייתה בו קהילה יהודית.

כמו יישובים רבים באירופה, גם בצ'אבוי אוכלוסיית היישוב נמצאת בירידה. כך, בשנת 1990 חיו בכפר 2,081 תושבים ובשנת 2022 חיו בו רק 1,617 תושבים.

שמו של הכפר צ'אבוי הוזכר במסמכים לראשונה בשנת 1198.

## יהודי צ'אבוי
יהודים חיו בעיירה במאה ה-19 ובמאה ה-20. בשנת 1944 נרצחו יהודים רבים מהכפר במהלך שואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
טהלקווה (אורקה)

**טהלקווה** (**Tahlequah**; נולדה בשנת 1998 בערך), הידועה גם בשם **J35**, היא לווייתנית קטלן מקהילת האורקות הדרומיים  בצפון מזרח האוקיינוס השקט. היא ילדה שלושה צאצאים ידועים, אחת מהם, טאלי, נולדה בשנת 2018, אך מתה זמן קצר לאחר לידתה, ו-J35 נשאה את גופתה במשך 17 ימים במה שנראה כמפגן צער , שמשך תשומת לב בינלאומית.

בתחילת המאה ה-21 הידלדלה אוכלוסיית התינוקות של קהילת האורקות הדרומיים ובריאותה הידרדרה, בין היתר בשל אספקה קטנה יותר של אלתית גמלונית (דג סלמון) וקיומם של חומרים מזהמים בים סאליש .

## חייה
J35 נולדה בשנת 1998 ל-J17 (Princess Angeline, הנסיכה אנג'לין), חברה בלהקת J של קהילת האורקות הדרומיים, ויש לה שני אחים חיים: מובי (Moby, J44) וקיקי (Kiki, J53).
J35 קיבלה את השם "טהלקווה" על ידי מוזיאון הלווייתנים  בפריידיי הארבור, וושינגטון , כחלק מתוכנית ההסברה שלהם "אמץ-לווייתן".

בשנת 2010 נולד הוולד הראשון של J35, זכר בשם J47 (Notch, נוץ'), וחוקרים שיערו שהיא הפילה ולד נוסף באמצע העשור השני של המאה ה-21.
לאחר מותה של אחותה J28 (Polaris, פולאריס) בשנת 2016, טיפלה J35 בשני צאצאיה, עד שאחד מהם, שעדיין היה תלוי בחלב, גווע ברעב.

ב-24 ביולי 2018 נולדה ל-J35 טאלי (Tali), ליד חופי ויקטוריה, קולומביה הבריטית; היא נולדה בחיים, אך מתה תוך חצי שעה מרגע לידתה. J35 נשאה את גופת הוולדה על החוטם  שלה בעודה עוקבת אחרי הלהקה סביב איי סן חואן והמים הפנימיים של קולומביה הבריטית במהלך השבועיים הבאים.
בכל פעם שהוולדה נשמטה מראשה, נאלצה J35 לקחת מספר נשימות כדי לצלול ולהחזיר את הוולדה אל מעל לפני המים. חוקרי לווייתנים ציינו ש-J35 נראתה כחושה וחברי להקה אחרים הראו דאגה לבריאותה. לאחר היום השביעי, חברים אחרים בלהקה החלו להתחלף ביניהם בהצפתה והשטתה של הוולדה המתה, תוך שהם מאפשרים ל-J35 לנוח. ביום התשיעי, הוולדה המתה הראתה סימנים של ריקבון ונעשתה קשה יותר לנשיאה. הלהקה נעלמה למספר ימים בתחילת אוגוסט, אך זוהתה ב-8 באוגוסט, כאשר J35 עדיין נושאת את טאלי, לאחר 16 ימים. ביום ה-17, אחרי 1,600 קילומטרים של שחייה, שחררה J35 את הוולדה שלה והצטרפה מחדש ללהקת J, ללא סימנים נראים לעין של תת-תזונה או בריאות לקויה.

תקופת האבל הארוכה והחריגה של J35 משכה תשומת לב בינלאומית והשתפכות של אהדה, שהשוותה את מעשיה לאלו של אם אנושית. 
המשבר המתמשך בקהילת האורקות הדרומיים עורר קריאות להתערבות, כולל הסרות סכרים  והגדלת ההרג של אריות ים המפריעים לגדילת אוכלוסיית הסלמון בנהר קולומביה, ומושל וושינגטון, ג'יי אינסלי, הצהיר כי הוא תומך בצעדים חדשים לטיפול בבעיות הקשורות לאורקה, ויעבוד עם פקידים מדינתיים ופדרלים כדי למצוא פתרונות לטווח קצר.

ביולי 2020, סקר רחפן של להקות J, K ו-L גילה ש-J35 הראתה סימנים של הריון פעיל, וב-5 בספטמבר 2020 היא ילדה ולד זכר ליד איי סן חואן, שנקרא J57 על ידי המרכז לחקר לווייתנים, וגם ניתן לו השם "פיניקס" (Phoenix) על ידי המוזיאון.

סיפורה של J35 מתועד בסרט הדוקומנטרי "הכחדה משותפת"  (Coextinction", 2021").

## הערות שוליים

קטגוריה:יונקים ימיים מפורסמים
קטגוריה:ארצות הברית: בעלי חיים מפורסמים
אוצר הארפול

**אוצר הארפול** (באנגלית: **The Harpole Treasure**) הוא כינויו של אוסף ממצאים אנגלו-סקסונים נדירים שהתגלו בעת חפירות באביב 2022 בהארפול, נורת'המפטונשייר שבאנגליה. האוסף כולל שרשרת המתוארת "התכשיט המעוטר ביותר שנמצא אי פעם". האוסף מתוארך לשנים בין 630 ל-670 ונמצא בקברה של אישה אמידה מהמעמד הגבוה של תקופת הכנסייה הנוצרית המוקדמת. האתר הארכאולוגי תואר כאתר קבורה.

החפירות באתר נערכו במקור לצורך פיתוח פרויקט דיור על ידי חברת Vistry Group. את החפירות הארכאולוגיות ביצעו אנשי המוזיאון לארכאולוגיה של לונדון, בתמיכת RPS Group. הגילוי נמצא בשבוע השמיני של החפירות והוא צולם עבור סדרת הטלוויזיה של BBC, "Digging for Britain", שיועד לשידור בינואר 2023. בחפירות נמצאה כמות משמעותית של יהלומים ומתכות יקרות, כולל מחרוזות יקרות ערך.

## ראו גם
* אוצר מילדנהול
* סאטון הו
* תכשיט אלפרד

## קישורים חיצוניים
* 

## הערות שוליים

קטגוריה:מטמונים
קטגוריה:אנגליה האנגלו-סקסונית
קטגוריה:אנגליה: אתרים ארכאולוגיים
קטגוריה:אנגליה: היסטוריה
קטגוריה:2022 בממלכה המאוחדת
קטגוריה:אנגליה: ארכאולוגיה
קטגוריה:ממצאים ארכאולוגיים
Heart of Steel

"**Heart of Steel**" (בעברית: "**לב מפלדה**") הוא סינגל של הצמד המוזיקלי האוקראיני טבורצ'י, אשר יצא לאור ב-9 בדצמבר 2022. השיר ייצג את אוקראינה באירוויזיון 2023.

## רקע וכתיבה
לדברי הלהקה, השיר מזהיר מפני הסכנות של שימוש בנשק גרעיני למלחמה. בריאיון עם הלהקה, חבריה רמזו כי מטרת ייסוד האירוויזיון היא גם הסיבה מדוע יצרו את השיר. הם אמרו: "בדקנו את העבר של התחרות הזו. [תחרות הזמר של האירוויזיון] נוצרה לאחר מלחמת העולם השנייה כדי לאחד את אירופה. היום, בזמן שחלק משחקים באיומים גרעיניים, האנשים שלנו, עם לבבות מפלדה, מגינים על אירופה כולה". השיר מעביר מסר לא לוותר מול מצוקה, ואחד המרכיבים המרכזיים שמופיעים בווידאו קליפ שלו הוא שער בין המציאות לבין החיים לאחר המוות, כאשר הלהקה אומרת שהאנושות בוחרת מה מחכה לה בעתיד.

## הפקה
חבר הלהקה אנדרי הוצוליאק התחיל לכתוב את "Heart of Steel" באביב 2022, במהלך המצור על מריופול. לאחר שצפה בסרטונים של הצבא האוקראיני מגינים על מפעל המתכות והפלדה אזובסטאל, הוא קיבל השראה לכתוב שיר המבוסס על הנחישות לא לוותר על השטח.

## תחרות הזמר של האירוויזיון
### לפני האירוויזיון
ב-17 בנובמבר 2022 נודע כי טבורצ'י עתידה להשתתף ב-Vidbir, הקדם האוקראיני לתחרות האירוויזיון, שם יופיעו עם השיר "Heart of Steel". השיר פורסם ביוטיוב ב-1 בדצמבר יחד עם תשעת השירים המשתתפים האחרים, ויצא לאור באופן מסחרי ב-9 בדצמבר.

חודש לאחר מכן, ב-17 בדצמבר 2022, הופיעו טבורצ'י ב-"", המהדורה השביעית של הקדם האוקראיני, אשר נערך במקלט בתחנת המטרו "Maidan Nezalezhnosti" שבקייב בשל המלחמה באוקראינה. בסיום הערב נודע כי ההצבעות שהתקבלו מחבר השופטים ומהקהל העניקו להם את המקום הראשון, ובכך הם נבחרו לייצג את אוקראינה באירוויזיון 2023, שיתקיים בבריטניה.

במהלך הקדם היה השיר האחרון בסדר ההופעה, מתוך עשרת השירים שמתחרים בתחרות. במהלך ההופעה, שני חברי הצמד היו לבושים בתלבושות דומות לחליפות חומרים מסוכנים, כאשר אנדרי לבש חליפה שחורה וג'פרי לבש חליפה צהובה. במסך שמאחוריהם נראו הסכנות שבלוחמה גרעינית, והופיעו גם רקדניות רקע, עטויות מסכות גז.

### באירוויזיון
על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שאוקראינה זכתה באירוויזיון 2022, היא העפילה לגמר אוטומטית. ב-12 במאי פורסם סדר ההופעות של הגמר, שנקבע על ידי מפיקי התחרות. אוקראינה הופיעה כמדינה ה-19.

במופע הגמר, בתום הקראת הניקוד שהעניקו צוותי השופטים, דורג השיר במקום ה-15, עם 54 נקודות. בהצבעת הקהל הוא דורג במקום הרביעי, עם 189 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השישי, כשבסך הכל זכה ב-243 נקודות.

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי אוקראינה באירוויזיון
קטגוריה:שירים באנגלית
מליסה ג'פרסון

**מליסה ג'פרסון-וודן** (באנגלית: **Melissa Jefferson-Wooden**; נולדה ב-21 בפברואר 2001), היא אתלטית אמריקאית. זוכת מדליית ארד אולימפית (פריז 2024), אלופת העולם (טוקיו 2025) ובעלת התוצאה הרביעית בטיבה בכל הזמנים (10.61 שניות) בריצת 100 מטר. אלופת העולם (טוקיו 2025) בריצת 200 מטר. אלופה אולימפית (פריז 2024) ופעמיים ברציפות אלופת עולם (יוג'ין 2022 ובודפשט 2023) בריצת שליחות 4x100 מטר.

## ביוגרפיה
ג'פרסון לומדת באוניברסיטת חוף קרולינה.

### 2022
#### אלופת המכללות באולם
באליפות המכללות באולם שנערכה בברמינגהאם, אלבמה במרץ 2022 היא זכתה במדליית זהב בריצת 60 מטר בתוצאה של 7.09 שניות, לפני אבי שטיינר (9.10 שניות) וג'דין מייס (7.11 שניות).

#### אלופת ארצות הברית
באליפות ארצות הברית שנערכה ביוג'ין, אורגון ביוני אותה שנה היא זכתה במדליית זהב בריצת 100 מטר בתוצאה של 10.69 שניות, לפני אליה הובס (10.72 שניות) וטואנישה טרי (10.74 שניות), עם רוח גבית מעל המותר של 2.9 מטר לשנייה.

#### אלופת עולם
באליפות העולם שנערכה ביוג'ין ביולי אותה שנה היא זכתה במדליית זהב, בריצת 4x100 מטר ביחד עם אבי שטיינר, ג'נה פרנדיני וטואנישה טרי בתוצאה של 41.14 שניות, לפני ג'מייקה (41.18 שניות) וגרמניה (42.03 שניות). נוסף לכך, היא סיימה במקום שמיני בריצת 100 מטר בתוצאה של 11.03 שניות. בשלב חצי הגמר היא קבעה תוצאה של 10.92 שניות ועלתה מהמקום החמישי לריצת הגמר.

### 2023
באליפות העולם שנערכה בבודפשט, הונגריה היא זכתה במדליית זהב, בריצת 4x100 מטר לאחר שהשתתפה בשלב המוקדמות.

### 2024
#### אלופה אולימפית
באולימפיאדת פריז היא זכתה בשתי מדליות, זהב וארד. מדליית זהב בריצת שליחות 4x100 מטר ביחד עם טואנישה טרי, גבריאל תומאס ושקארי ריצ'רדסון בתוצאה של 41.78 שניות, לפני הממלכה המאוחדת (41.85 שניות) וגרמניה (41.97 שניות) ומדליית ארד בריצת 100 מטר בתוצאה של 10.92 שניות, אחרי ג'וליאן אלפרד מסנט לוסיה (10.72 שניות) ובת ארצה שקארי ריצ'רדסון (10.87 שניות).

### 2025
בתחרות שנערכה בפילדלפיה בסוף מאי תחילת יוני 2025 היא קבעה בריצת 100 מטר את תוצאת השנה ואת התוצאה העשירית בטיבה בכל הזמנים של 10.73 שניות ובריצת 200 מטר שיא אישי חדש של 21.99 שניות.

באליפות ארצות הברית שנערכה ביוג'ין בסוף יולי תחילת אוגוסט זכתה במדליית זהב בריצת 100 מטר בשיא אישי ובתוצאת השנה בעולם של 10.65 שניות, לפני קיילה וייט (10.84 שניות) ואליה הובס (10.92 שניות).
#### אלופת העולם
באליפות העולם שנערכה בטוקיו בספטמבר 2025 היא זכתה בשתי מדליות זהב, בריצת 100 מטר בשיא אישי ובשיא אליפות חדש של 10.61 שניות, לפני טינה קלייטון מג'מייקה (10.76 שניות) וג'וליאן אלפרד מסנט לוסיה (10.84 שניות) ובכך מדורגת במקום רביעי בכל הזמנים בריצה זו ובריצת 200 מטר בשיא איש חדש של 21.68 שניות, לפני איימי האנט מהממלכה המאוחדת (22.14 שניות) ואלופת העולם היוצאת שריקה ג'קסון מג'מייקה (22.18 שניות) ובכך מדורגת במקום שמיני בכל הזמנים בריצה זו.

## שיאים אישיים
### אצטדיון
* ריצת 100 מטר: 10.61 שניות (2025)
* ריצת 200 מטר: 21.68 שניות (2025)

### אולם
* ריצת 60 מטר: 7.09 שניות (2022)
* ריצת 200 מטר: 23.34 שניות (2022)

## קישורים חיצוניים

קטגוריה:אמריקאים ילידי קרוליינה הדרומית
קטגוריה:אצניות אמריקאיות
קטגוריה:אלופות עולם באתלטיקה
קטגוריה:אתלטיות אמריקאיות באולימפיאדת פריז (2024)
קטגוריה:קרוליינה הדרומית: אתלטים
קטגוריה:אמריקאיות שנולדו ב-2001
קטגוריה:אמריקאים שנולדו ב-2001
היו אנשי חיל

**היו אנשי חיל** (באנגלית: **Be Ye Men of Valor**) היה נאום בזמן מלחמה שנאמר בשידור של BBC ב-19 במאי 1940 על ידי ראש ממשלת בריטניה, וינסטון צ'רצ'יל. זה היה הנאום הראשון שלו לאומה כראש ממשלה, והוא ניתן תשעה ימים לאחר מינויו, במהלך הקרב על צרפת בשנה השנייה למלחמת העולם השנייה. הנאום מסתיים בציטוט מתוך ספר מקבים א', פרק ג', פסוקים נ"ח-ס', המספק את הביטוי שבאמצעותו נודע הנאום:לפני מאות שנים נכתבו מילים כדי להוות קריאה ודרבן למשרתים הנאמנים של אמת וצדק: "התחמשו והיו אנשי חיל והיו מוכנים לעימות, כי טוב לנו לאבד במלחמה מאשר להביט בזעם של אומתנו ומזבחנו. כפי שרצונו של אלוהים בשמיים, כך יהיה".

## הנאום במוזיקה
* דוגמאות של הנאום מופיעות בשירה של להקת המטאל הסימפונית ההולנדית Within Temptation "השעה החגיגית שלנו". הביטוי "שעה חגיגית" כלול גם בתחילת הנאום בפועל. נאום שונה משמש באלבומם של *Black Symphony* שבו "הגרמנים" הוחלף ב"האויב". דוגמאות של הנאום מופיעות גם בשירו של ג'יי אלקטרוניקה "Call of Duty" בהשתתפות Mobb Deep. דוגמה נוספת של הנאום ניתן לשמוע גם ברצועה "Unnatural Selection" באלבום אופרת המטאל *01011001* מתוך הפרויקט Ayreon של Arjen Anthony Lucassen.

קטגוריה:נאומי וינסטון צ'רצ'יל
קטגוריה:מלחמת העולם השנייה: 1940
קטגוריה:1940 בממלכה המאוחדת
טואנישה טרי

**טואנישה "טיטי" טרי** (באנגלית: **Twanisha "TeeTee" Terry**; נולדה ב-24 בינואר 1999), היא אתלטית אמריקאית. אלופה אולימפית (פריז 2024) ו-3 פעמים ברציפות אלופת עולם (יוג'ין 2022, בודפשט 2023, טוקיו 2025) בריצת שליחות 4x100 מטר.

## ביוגרפיה
טרי נולדה וגדלה במיאמי, פלורידה. למדה באוניברסיטת דרום קליפורניה (2018–2021).

### 2018
#### סגנית אלופת עולם לנוער עד גיל 20
באליפות העולם לנוער עד גיל 20 שנערכה בטמפרה, פינלנד ביולי 2018 היא זכתה במדליית כסף בריצת 100 מטר בתוצאה של 11.19 שניות, אחרי בריאנה ויליאמס מג'מייקה (11.16 שניות).

### 2019
ב שנערכו בלימה, פרו בתחילת אוגוסט 2019 היא זכתה במדליית ארד בריצת שליחות 4x100 מטר וסיימה במקום חמישי בריצת 100 מטר בתוצאה של 11.37 שניות.

### 2022
באליפות ארצות הברית שנערכה ביוג'ין, אורגון ביוני אותה שנה היא זכתה במדליית ארד בריצת 100 מטר בתוצאה של 10.74 שניות, אחרי מליסה ג'פרסון (10.69 שניות) ואליה הובס (10.72 שניות), עם רוח גבית מעל המותר של 2.9 מטר לשנייה.

#### אלופת עולם
באליפות העולם שנערכה ביוג'ין ביולי אותה שנה היא זכתה במדליית זהב, בריצת 4x100 מטר ביחד עם מליסה ג'פרסון, אבי שטיינר וג'נה פרנדיני בתוצאה של 41.14 שניות, לפני ג'מייקה (41.18 שניות) וגרמניה (42.03 שניות). נוסף לכך, היא סיימה במקום 11 בריצת 100 מטר בתוצאה של 11.04 שניות. בשלב המוקדמות היא קבעה תוצאה של 10.95 שניות ועלתה מהמקום החמישי לשלב חצי הגמר.

### 2023
באליפות העולם שנערכה בבודפשט, הונגריה בסוף אוגוסט 2023 זכתה במדליית זהב בריצת שליחות 4x100 מטר ביחד עם תמרי דייוויס, גבריאל תומאס ושקארי ריצ'רדסון בשיא אליפות חדש של 41.03 שניות, לפני ג'מייקה (41.21 שניות) והממלכה המאוחדת (41.97 שניות).

### 2024
באולימפיאדת פריז  זכתה במדליית זהב בריצת שליחות 4x100 מטר, ביחד עם מליסה ג'פרסון, גבריאל תומאס ושקארי ריצ'רדסון בתוצאה של 41.78 שניות. נוסף לכך, היא סיימה במקום חמישי בריצת 100 מטר בתוצאה של 10.97 שניות.

## שיאים אישיים
### אצטדיון
* ריצת 100 מטר: 10.87 שניות (2022)
* ריצת 200 מטר: 22.54 שניות (2021)

### אולם
* ריצת 60 מטר: 7.09 שניות (2021)
* ריצת 200 מטר: 22.75 שניות (2021)

## קישורים חיצוניים

קטגוריה:אמריקאים ילידי פלורידה
קטגוריה:מיאמי: אישים
קטגוריה:אצניות אמריקאיות
קטגוריה:אלופות עולם באתלטיקה
קטגוריה:אתלטיות אמריקאיות באולימפיאדת פריז (2024)
קטגוריה:אלופות אולימפיות: ריצת 4x100
קטגוריה:אלופות אולימפיות אמריקאיות: אתלטיקה
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:פלורידה: אתלטים
קטגוריה:אמריקאיות שנולדו ב-1999
קטגוריה:אמריקאים שנולדו ב-1999
אליזבת בקר

**אליזבת בקר** (בגרמנית: **Elisabeth Becker**; 20 ביולי 1922 – 4 ביולי 1946) הייתה פושעת מלחמה נאצית ששימשה כשומרת במחנות ריכוז במהלך מלחמת העולם השנייה. נאשמה במשפטי שטוטהוף, הורשעה והוצאה להורג.

## ביוגרפיה
אליזבת בקר נולדה למשפחה גרמנית בעיירה נויטייך (Neuteich), שהייתה אז תחת שליטת העיר החופשית דנציג. בשנת 1936, בגיל 13, נישאה והצטרפה לאגודת הנערות הגרמניות, שהייתה תנועת נוער משנית בתוך ההיטלר יוגנד. בשנת 1938, כשהייתה בת 16, החלה לעבוד כמפעילת חשמלית בגדנסק. בשנת 1940 החלה לעבוד בחברת "Dokendorf" בנויטייך.

בשנת 1941 גויסה בגיוס חובה לסגל מחנה הריכוז שטוטהוף, שהיה בקרבת עיר מגוריה, עקב דרישה מוגברת של גרמניה הנאצית לשומרים במחנות הריכוז השונים.

### שמירה במחנות ריכוז
ב-5 בספטמבר 1944 החלה בהכשרה לתפקיד שומרת (SS Aufseherin) בשטוטהוף. מאוחר יותר הוצבה במחנה הנשים של שטוטהוף ולקחה חלק באופן פעיל בסלקציה של נשים וילדים ובשילוחם לתאי הגזים.

עוד לפני סיום המלחמה, ב-15 בינואר 1945, עם התקרבות כוחות הצבא האדום לשטחי הרייך השלישי, נמלטה בקר לעיירת הולדתה. היא חלתה בטיפוס ונלקחה לבית החולים בגדנסק, שם נעצרה כשלושה חודשים לאחר מכן, ב-13 באפריל 1945, בידי המשטרה הפולנית, ונכלאה עד לתחילת משפטה.

### לאחר המלחמה
ב-31 במאי 1946 הועמדה לדין בחלק הראשון של משפט שטוטהוף יחד עם גרדה שטיינהוף, ג'ני-ונדה ברקמן, ונדה קלאף והרנה ביילדרדט, חמש נשות אס אס לשעבר ששירתו איתה במחנה, ועוד כמה קאפואים.
ממוזער|אליזבת בקר תלויה
בקר הודתה בשילוחן של 30 נשים לתאי הגזים, אך מאוחר יותר חזרה בה מהודאתה.
היא נמצאה אשמה על חלקה בסלקציה ונגזר עליה עונש מוות.

בקר שלחה מספר מכתבים לנשיא פולין, בולסלאב ביירוט, בבקשה לחנינה. בית המשפט המליץ על גזר דין של 15 שנות מאסר, בהסתמך על כך שמעשיה לא היו חמורים כשל חברותיה גרדה שטיינהוף וג'ני-ונדה ברקמן, שכן שירתה במחנה זמן קצר מהן, אך בקשת החנינה נדחתה.

### הוצאה להורג
ב-4 ביולי 1946 הוצאה להורג בתלייה תוך שנשמטה מתא מטען של משאית, יחד עם גרדה שטיינהוף, ג'ני-ונדה ברקמן, ונדה קלאף ושבעה אנשי אס אס וקאפואים נוספים, בהוצאה להורג פומבית שזכתה לסיקור תקשורתי נרחב.

## ראו גם
* משפטי שטוטהוף
* שטוטהוף
* נשים בשורות הנאצים

## קישורים חיצוניים

* כתבה על ההוצאה הפומבית להורג שנערכה לנאשמי המשפט, באתר Executed today
*  כתבה ביוגרפית
* 
*  מכתבי בקשות החנינה

## הערות שוליים

קטגוריה:נשים שהוצאו להורג בתלייה
קטגוריה:פושעי מלחמה נאצים שהוצאו להורג
קטגוריה:פושעות מלחמה נאציות שהוצאו להורג
קטגוריה:נשות סגל מחנות ריכוז והשמדה
קטגוריה:אישים שהוצאו להורג בפולין
קטגוריה:גרמניות שנולדו ב-1923
קטגוריה:גרמנים שנולדו ב-1923
קטגוריה:גרמנים שנפטרו ב-1946
שרמולה

**שרמולה** (בברברית: **tacermult** או **tacermilt**, בערבית: **شرمولة**) היא סוג של מרינדה או רליש מהמטבח התוניסאי, אלג'יראי, לובי, והמרוקאי הוא משמש באופן מסורתי לתיבול דגים, אך ניתן להשתמש בו על בשרים או ירקות אחרים. דומה במקצת לצ'ימיצ'ורי הדרום אמריקאי.

## רכיבים
המרכיבים הנפוצים כוללים שום, כמון, כוסברה, שמן, מיץ לימון ומלח. וריאציות אזוריות עשויות לכלול גם לימונים משומרים, בצל, פלפל צ'ילי טחון, פלפל שחור, זעפרן ועשבי תיבול אחרים.

## גרסאות
מתכוני שרמולה משתנים מאוד לפי אזור. בספקס, תוניסיה, מוגשת שרמולה לעיתים קרובות עם דג מלוח במהלך עיד אל-פיטר. גרסה אזורית זו מורכבת ממחית צימוקים כהים מיובשים מעורבבים עם בצל מבושל בשמן זית ותבלינים כגון ציפורן, כמון, צ'ילי, פלפל שחור וקינמון.

גרסה מרוקאית כוללת פטרוזיליה מיובשת, כמון, פפריקה, מלח ופלפל. הגרסה הלובית לשרמולה מוגשת כתוספת בקיץ; היא מכילה זיתים, טונה ומגוון עשבי תיבול ירוקים.

## ראו גם
* אריסה
* מטבוחה
* המטבח המרוקאי

## קישורים חיצוניים

## הערות שוליים

קטגוריה:המטבח המזרח-תיכוני
קטגוריה:מאכלי זיתים
קטגוריה:חומרי גלם (מזון)
קטגוריה:המטבח הלובי
קטגוריה:המטבח התוניסאי
קטגוריה:המטבח המרוקאי
קטגוריה:המטבח הערבי
קטגוריה:תערובת תבלינים
קטגוריה:המטבח הערבי: תערובות תבלינים
ונדה קלאף

**ונדה קלאף** (בגרמנית: **Wanda Klaff**; 6 במרץ 1922 – 4 ביולי 1946) הייתה פושעת מלחמה נאצית ששימשה כשומרת במחנות ריכוז במהלך מלחמת העולם השנייה. נאשמה במשפט שטוטהוף, הורשעה והוצאה להורג.

## ביוגרפיה
שמאל|ממוזער|קלאף (משמאל) עומדת על המשאית שניות ספורות לפני תלייתה.
נולדה בגדנסק, שהייתה אז תחת שליטת העיר החופשית דנציג, בשם ונדה קלצינסקי (**Wanda Kalacinski**) להורים גרמנים. בשנת 1941 שינתה את שם משפחתה לקלדן (Kalden).

היא סיימה את לימודיה בשנת 1938 והחלה לעבוד במפעל לריבה.

בשנת 1942 נישאה לווילי קלאף (גרמנית: Willy Klaff) והפכה לעקרת בית. לאחר מכן החלה לעבוד כמפעילת חשמלית.

בשנת 1944 התגייסה למחנה הריכוז שטוטהוף, בעקבות גיוס נרחב של האס אס, ולאחר מכן הוצבה במחנה משני רוסישין (Russoschin) ששכן בשטוטהוף. שם נחשבה לשומרת סדיסטית שהתעללה במספר רב של אסירים. בתחילת 1945, עם התקרבות כוחות הצבא האדום לשטחי הרייך השלישי, נמלטה מן המחנה.

חלתה בטיפוס הבהרות ואושפזה בבית חולים בגדנסק. שם נעצרה על ידי המשטרה הפולנית ב-11 ביוני 1945.

ב-31 במאי 1946 הועמדה לדין בחלק הראשון של משפט שטוטהוף יחד עם גרדה שטיינהוף, ג'ני-ונדה ברקמן, אליזבת בקר והרנה ביילדרדט, חמש נשות אס אס לשעבר ששירתו איתה במחנה, ועוד כמה קאפואים.

על פי עדויות הנוכחים באולם היא ישבה על ספסל הנאשמים לצד גרדה שטיינהוף וג'ני-ונדה ברקמן כשהן מצחקקות בזמן הקראת העדויות על מעלליהן במחנה. במהלך המשפט אמרה: .

### הוצאה להורג
ב-4 ביולי 1946 הוצאה להורג בתליה תוך שנשמטה מתא מטען של משאית, בהוצאה פומבית להורג שנערכה וזכתה לסיקור תקשורתי נרחב, יחד עם גרדה שטיינהוף, ג'ני-ונדה ברקמן, אליזבת בקר ושמונה אנשי אס אס וקאפו נוספים שהורשעו במשפט שטוטהוף.

## ראו גם
* משפט שטוטהוף
* שטוטהוף
* נשים בשורות הנאצים

## קישורים חיצוניים

* כתבה על ההוצאה הפומבית להורג שנערכה לנאשמי המשפט, באתר Executed today

## הערות שוליים

קטגוריה:נשים שהוצאו להורג בתלייה
קטגוריה:פושעי מלחמה נאצים שהוצאו להורג
קטגוריה:פושעות מלחמה נאציות שהוצאו להורג
קטגוריה:נשות סגל מחנות ריכוז והשמדה
קטגוריה:אישים שהוצאו להורג בפולין
קטגוריה:גרמנים שנולדו ב-1922
קטגוריה:גרמנים שנפטרו ב-1946
תחנת דוסטויבסקאיה

**דוסטויבסקאיה** (ברוסית: **Достоевская**) היא תחנה של הרכבת התחתית של מוסקבה בקו ליובלינסקו-דמיטרובסקאיה.

התחנה ממוקמת ברובע טברסקוי, והיא קרויה על שם רחוב דוסטויבסקי הסמוך שקרוי על שם הסופר פיודור דוסטויבסקי.

תחנת דוסטויבסקאיה נפתחה ב-19 ביוני 2010, והיא ממוקמת ליד תיאטרון הצבא הרוסי.

לאחר פתיחתה היא הפכה לתחנה ה-182 במטרו של מוסקבה. בעתיד, היא תחובר עם תחנת סובורובסקאיה שנמצאת בבנייה בקו קולצביה.

## קישורים חיצוניים

דוסטויבסקאיה
שמורת נחל בית העמק

**שמורת נחל בית העמק** היא שמורת טבע בישראל בחבל תפן שב.

בתחום השמורה נכלל חלקו העמוק והמרשים של נחל בית העמק. באזור זה הנחל חולף בין מדרונות תלולים המתנשאים לגובה 200 מ' מעל לערוץ. בשמורה נכללים כ-2.5 ק"מ מאפיק נחל בית העמק עצמו, וכן אפיקו התחתון של נחל כישור (היובל העליון של נחל בית העמק).

## אתרים בשמורה
בתחום השמורה כמה אתרים מרכזיים:
* מערת הנטיפים תפן סמוכה ליישוב לפידות. המערה נפגעה על ידי מבקרים ומטיילים בעבר, וחשיבותה העיקרית כאתר משכן ורבייה לאוכלוסיית עטלפי חרקים אם כי לא תמיד יש פעילות עטלפים באתר. הכניסה למערה זו אסורה כדי למנוע פגיעה בעטלפים שבה.
* מצודת תפן ליד קיבוץ כישור הייתה חלק ממערך הביצורים שהגן על העיר ההלניסטית פטולמאיס (עכו).
* מעיין עין יפעם (עין אל-מג'נונה) – מעיין פועם בעל שפיעה חזקה באביב (עשוי להתייבש לחלוטין בקיץ).
* בור כיסא, בור בעומק כ-10 מ', הנמצא עשרות מטרים מצפון לכביש תפן-לפידות. הבור גדול יחסית (אורכו כ-50 מטרים מצפון לדרום ורוחבו כ-20 מטרים ממזרח למערב). ניתן לרדת אל הבור מצידו הצפוני. בקרקעית הבור יש שפע עצי מיש ומעט עצי תאנה, וכן מערות קטנות ובהן נטיפים וזקיפים יבשים. הבור מהווה גוש נפרד של שמורת נחל בית העמק.

## היסטוריה
תוכנית לשמורת הטבע על שטח של כ-2546 דונם הופקדה בשנת 1969, אולם הדיון בתוכנית התעכב בגלל דיון מקביל בוועדת מרעה ויער. שמורת נחל בית העמק הוכרזה כשמורה ב-19 בדצמבר 1974 על שטח של כ-2141 דונם. כ-400 דונם במזרח התכנית המוצעת, שיועדו לנטיעות קק"ל, לא נכללו בשמורה.

תוכנית להרחבת השמורה אושרה בשנת 2014, אך טרם הוכרזה כשמורת טבע. ההרחבה מוסיפה שטח נוסף באזור נחל כישור, ואת השטחים שיועדו בעבר לנטיעות קק"ל.

## צמחייה
בתחום השמורה הרבה עצי אורן ואירוס נצרתי.

## קישורים חיצוניים
* שמורת נחל בית העמק, באתר "טבע ונופים בישראל"

## הערות שוליים

קטגוריה:הגליל: שמורות טבע
אנדריק

**אנדריק פליפה מוריירה דה סוזה** (בפורטוגזית: **Endrick Felipe Moreira de Sousa**; נולד ב-21 ביולי 2006), המוכר בשם **אנדריק פליפה** או פשוט **אנדריק**, הוא כדורגלן ברזילאי המשחק בעמדת החלוץ באולימפיק ליון מהליג 1 בהשאלה מריאל מדריד ובנבחרת ברזיל.

## קריירה
אנדריק נולד בברזיליה בירת ברזיל. הוא החל לשחק כדורגל בגיל ארבע. אביו דאגלס החל להעלות את אימוניו ליוטיוב כדי לקדם את בנו ולמצוא עבורו מועדון שיקבל אותו.

באותה העת הייתה משפחתו קשת יום, ואביו היה מובטל. אנדריק ומשפחתו סבלו ממחסור באוכל ובמוצרים בסיסיים. כאשר קיבל המועדון פלמיירס את אנדריק לשורותיו החל אביו דאגלס לעבוד בתור מנקה במועדון, דבר שהיווה מקור הכנסה עבור משפחתו.

### ריאל מדריד
בדצמבר 2022 פורסם שאנדריק יחתום בריאל מדריד, והוא הצטרף למועדון ביולי 2024, כשהיה בן 18.

ב-17 בספטמבר 2024 עלה בדקה ה-80 למשחק הבכורה שלו במדי ריאל מדריד בליגת האלופות נגד שטוטגרט, וכעבור עשר דקות הבקיע שער שחתם את המשחק 1–3. בכך הפך אנדריק למבקיע הצעיר ביותר בתולדות ריאל מדריד בליגת האלופות.

#### השאלה לאולימפיק ליון
ב-23 בדצמבר 2025 הושאל אנדריק לאולימפיק ליון מהליג 1 עד לסיום העונה.

ב-11 בינואר הוא הבקיע את שער הבכורה שלו מול ליל בניצחון 2-1 בגביע הצרפתי.

ב-25 לינואר 2026 במהלך המחזור ה־19 הבקיע שלושער בניצחון 5–2 של ליון על מץ.

## קריירה בינלאומית
ב-16 בנובמבר 2023 ערך אנדריק את הופעת הבכורה שלו בנבחרת ברזיל, בהפסד 1–2 לנבחרת קולומביה במסגרת מוקדמות מונדיאל 2026. ב-23 במרץ 2024 הבקיע את שער הבכורה שלו בנבחרת, בניצחון 0–1 על נבחרת אנגליה במשחק ידידות.

נכלל בסגל נבחרת ברזיל לטורניר קופה אמריקה 2024.

## תארים
;פאלמיירס
*ליגת העל הברזילאית : 2022, 2023
*הסופק קאפ הברזילאי : 2023
*אליפות פאוליסטה : 2023, 2024

;ריאל מדריד
*הסופר קאפ האירופאי : 2024

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני פלמיירס
קטגוריה:כדורגלני ריאל מדריד
קטגוריה:כדורגלני אולימפיק ליון
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ברזילאים שנולדו ב-2006
זכריה פישמן

**זכריה פישמן** (3 במרץ 1891 – 20 באוגוסט 1926) היה סופר, ספרן וביבליוגרף עברי.
## ביוגרפיה
נולד בבסרביה, אחיהם של הרב יהודה לייב פישמן מימון ועדה מימון. עלה לארץ ישראל ב-1913, ב-1920 השתלם בספרנות בארצות הברית שם היה חבר מערכת הירחון מקלט. חזר לארץ ישראל ועבד זמן מה בספריה העירונית שער ציון בתל אביב. פרסם מאמרים, רשימות ואגדות שכונסו לאחר מותו בשנת 1926 בארץ ישראל, בספר **אגדות הארץ הקדושה** (תל אביב: קפת הספר, תרפ"ז). את מרבית זמנו הקדיש לביבליוגרפיה ותכנן להוציא לקסיקון של הסופרים והספרות העברית (הראשון מסוגו), אולם מחמת מותו בגיל צעיר לא זכה להשלים מלאכה זו. לאחר מותו הוקמו ועדה וקרן במטרה להשלים את מפעלו, אך העבודה לא הושלמה והלקסיקון לא יצא לאור.

## קישורים חיצוניים
* 
* 
* 

## הערות שוליים

קטגוריה:סופרים כותבי עברית
קטגוריה:תל אביב-יפו: אישים
קטגוריה:ארץ-ישראלים שנולדו ב-1891
קטגוריה:ארץ-ישראלים שנפטרו ב-1926
נבחרת נורווגיה בכדוריד

**נבחרת נורווגיה בכדוריד** (בנורווגית: **Det norske herrelandslaget i handball**) היא הנבחרת לאומית של נורווגיה. הנבחרת התחזקה במהלך שנות ה-20 של המאה ה-21 כאשר היא זכתה במדליות באליפויות העולם ובאליפויות אירופה. נכון לדצמבר 2022 הפדרציה מדורגת במקום ה-9 על ידי איגוד הכדוריד העולמי.

## הישגי הנבחרת

## קישורים חיצוניים

* 
* נבחרת נורווגיה בכדוריד, באתר האיגוד האירופי
* נבחרת נורווגיה בכדוריד, באתר איגוד הכדוריד העולמי

## הערות שוליים

נורווגיה
קטגוריה:נבחרות נורווגיה
OGAE

**OGAE** או בשמו המלא **Organisation Générale des Amateurs de l'Eurovision** (בצרפתית: הארגון הכללי של חובבי האירוויזיון) הוא ארגון המאגד בתוכו מועדונים של חובבי אירוויזיון, עם מספר סניפים ברחבי העולם. הארגון החל את דרכו ב-1984 בפינלנד, במטרה לאגד את מועדוני מעריצי האירוויזיון ברחבי אירופה. הארגון עובד לעיתים בשיתוף פעולה לצד איגוד השידור האירופאי. החל משנת 2007, ה-OGAE עורך בכל שנה סקר טרום-אירוויזיון שבו כל מועדון לאומי מצביע לשירים המשתתפים בתחרות, תוך שימוש באותה שיטת ניקוד כמו זו באירוויזיון: עשרת השירים הנבחרים ביותר בכל מועדון מקבלים בסדר עולה 1 עד 8, ולאחר מכן 10 ו-12 נקודות, ומדינות לא יכולות להצביע עבור עצמן.

הארגון מדי שנה מארגן ארבע תחרויות.

בישראל פועל מועדון מקומי מ-1986 בשם “OGAE ישראל״.

## קישורים חיצוניים

* 

קטגוריה:אירוויזיון
קטגוריה:פינלנד: ארגונים